2003/137/EY: Komission päätös, tehty 27 päivänä helmikuuta 2003, päätöksen 93/402/ETY muuttamisesta tuoreen lihan Paraguaysta tuonnin osalta (ETA:n kannalta merkityksellinen teksti) (tiedoksiannettu numerolla K(2003) 677)



Virallinen lehti nro L 053 , 28/02/2003 s. 0054 - 0057



Komission päätös, tehty 27 päivänä helmikuuta 2003, päätöksen 93/402/ETY muuttamisesta tuoreen lihan Paraguaysta tuonnin osalta (tiedoksiannettu numerolla K(2003) 677) (ETA:n kannalta merkityksellinen teksti) (2003/137/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(2), sellaisena kuin se on viimeksi muutettuna asetuksella (EY) N:o 1452/2001(3), ja erityisesti sen 14 artiklan 3 kohdan ja 16 artiklan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista 10 päivänä kesäkuuta 1993 tehtyä komission päätöstä 93/402/ETY(4), sellaisena kuin se on viimeksi muutettuna päätöksellä 2002/908/EY(5), sovelletaan Argentiinaan, Brasiliaan, Chileen, Kolumbiaan, Paraguayhin ja Uruguayhin. (2) Paraguayssa todettiin vuoden 2002 lokakuussa suu- ja sorkkataudin taudinpurkaus niiden alueiden, joilta vienti yhteisöön sallitaan, viereisellä alueella lähellä Brasilian rajaa. (3) Suu- ja sorkkatautitilanteen arvioimiseksi taudinpurkauksen tapahtuma-alueella ja alueilla, joilta vienti yhteisöön sallitaan, elintarvike- ja eläinlääkintätoimisto teki maassa tarkastuskäynnin 4 ja 14 päivän helmikuuta 2003 välisenä aikana. (4) Tarkastuksesta on käynyt ilmi, etteivät kotieläinten ja lihantuotannon osalta Paraguayssa tehdyt eläinlääkärintarkastukset yleisesti ottaen täytä yhteisöön viennissä vaadittuja edellytyksiä. (5) Paraguayan viranomaiset ovat ottaneet käyttöön elintarvike- ja eläinlääkintäviraston aiemmin tekemien tarkastusten perusteella tietyt järjestelmät sen varmistamiseksi, että ainoastaan maan sellaisilta alueilta, joilta vienti yhteisöön sallitaan, tulevista eläimistä saatua luutonta ja mureutettua lihaa voidaan viedä yhteisöön yhteisön vaatimusten mukaisesti. Näissä järjestelmissä havaittiin tiettyjä vakavia puutteita ja valvonnan puutteellisuutta. (6) Tarkastustulosten perusteella on aiheellista perua Paraguaylle myönnetty lupa viedä nautaeläinten tuoretta luutonta ja mureutettua lihaa yhteisöön. (7) Koska aktiivisesta taudista Paraguayssa ei ole selkeitä todisteita, yhteisöön tuontiin on kuitenkin hyväksyttävä ihmisravinnoksi tarkoitettu nautaeläinten tuore luuton ja mureutettu liha ja lemmikkieläinten ruokiin tarkoitettu luuton liha ja muut eläimenosat, jos ne on saatu ennen 20 päivää helmikuuta 2003 teurastetuista eläimistä ja tuotteet on tuotettu ja todistukset myönnetty ja tuotteet ovat matkalla yhteisöön ennen kyseistä päivämäärää. Tilannetta olisi tarkasteltava uudelleen, kun Paraguayan viranomaiset pystyvät antamaan riittävät takeet siitä, että havaitut puutteet on korjattu ja asia on varmistunut elintarvike- ja eläinlääkintäviraston lisätarkastuksessa. (8) Päätös 93/402/ETY olisi sen vuoksi muutettava vastaavasti. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liite II tämän päätöksen liitteellä. 2 artikla Jäsenvaltioiden on muutettava tuontiin soveltamansa toimenpiteet tämän päätöksen mukaisiksi, ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä. 3 artikla Näitä toimenpiteitä tarkastellaan uudelleen kahdentoista kuukauden kuluessa. 4 artikla Tämä päätös on osoitettu kaikille jäsenvaltioille. Tehty Brysselissä 27 päivänä helmikuuta 2003. Komission puolesta David Byrne Komission jäsen (1) EYVL L 24, 31.1.1998, s. 9. (2) EYVL L 302, 31.12.1972, s. 28. (3) EYVL L 198, 21.7.2001, s. 11. (4) EYVL L 179, 22.7.1993, s. 11. (5) EYVL L 313, 16.11.2002, s. 34. LIITE "LIITE II TODISTUKSEN MYÖNTÄMISTÄ VARTEN VAADITTAVAT ELÄINTEN TERVEYSTAKEET ((Taulukon kirjaimet (A, B, C, D, E, F, G ja H) viittaavat liitteessä III olevassa 2 osassa kuvattuihin eläinten terveystakeiden malleihin, joita sovelletaan kaikkiin tuotteisiin ja alkuperiin 2 artiklan mukaisesti. Viiva (-) tarkoittaa, että tuonti ei ole sallittu.)) >TAULUKON PAIKKA> HC Ihmisravinnoksi. MP Lämpökäsiteltyjen lihavalmisteiden teolliseen valmistukseen: 1= sydämet 2= maksat 3= puremalihakset 4= kielet. PF Lemmikkieläinten ruoan teolliseen valmistukseen."